Újszentiván Község Önkormányzata Képviselő-testületének **10/2017** (X.12 ) önkormányzati rendelete **a települési szilárd hulladékkal kapcsolatos hulladékkezelési helyi közszolgáltatásról szóló 15/2014. (XI.28) önkormányzati rendelet módosításáról**

Újszentiván Község Önkormányzata Képviselő-testülete a hulladékról szóló 2012. évi CLXXXV. törvény 35.§-ban kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 19. pontjában meghatározott feladatkörében eljárva a következőket rendeli el:

1.§ A Rendelet 3.§ (2) bekezdés g) pontját hatályon kívül helyezi.

2.§ A Rendelet az alábbi 3/A. §-al egészül ki

3/A.§

Lomtalanítás szabályai

1. A nem veszélyes, háztartási hulladék részét képező lomhulladék szervezett összegyűjtéséről, elszállításáról a szolgáltató a közszolgáltatásba bevont területen évente két alkalommal házhoz menő lomtalanítás keretében gondoskodik. A szolgáltató a házhoz menő lomtalanítás igénybevételének feltételeiről honlapján, médián keresztül valamint írásban ( szórólapon) értesíti az ingatlanhasználókat.
2. A házhoz menő lomtalanítást csak a közszolgáltatási díjhátralékkal nem rendelkező ingatlanhasználók vehetik igénybe térítésmentesen. A házhoz menő lomtalanítás térítésköteles évente két alkalmat meghaladó igénybevétel, valamint közszolgáltatási díjhátralék fennállása esetén.
3. A házhoz menő lomtalanítást a szolgáltató az ingatlanhasználó bejelentése alapján, előre egyeztetett időpontban a bejelentő által megadott címre érkezve végzi. A megrendelés feltétele , hogy az ingatlanhasználó az egyeztetett időpontot a szolgáltató részére visszaigazolja.
4. A házhoz menő lomtalanítás időpontjában az ingatlanhasználónak a helyszínen gondoskodnia kell e lomhulladék szolgáltatónak történő átadásáról. A lomhulladék hatékonyabb elszállítása és a szétszóródás megakadályozása érdekében a nagydarabos lom ( pl bútor) kivételével a lomhulladék kizárólag bezsákolva vagy kötegelve adható át a szolgáltatónak.
5. Nem tartozik s házhoz menő lomtalanítás körébe, így nem kerül elszállításra:
6. veszélyes hulladék, gumiabroncs
7. az elektromos, elektronikai készülék
8. a nem emberi fogyasztásra szánt állati eredetű melléktermék és hulladék, valamint az elhalt állatok teteme
9. a mezőgazdasági és ipari hulladék
10. az építési, bontási hulladék
11. a hulladékká vált gépjárművek, valamint azok alkatrészei
12. a rendszeres szemétszállítás körébe tartozó háztartási hulladék és zöldhulladék
13. A lomtalanítás lebonyolítását követően az ingatlanhasználónak a lomhulladék szolgáltató általi átvételét aláírásával igazolni kell.

**Záró rendelkezések**

**3. §** (1) Ez a rendelet a kihirdetését követő napon lép hatályba.

Újszentiván, 2017 október 10.

Putnik Lázár dr. Szentirmay Sára

Polgármester jegyző

Kihirdetve:2017 október 12-én.

 dr. Szentirmay Sára

 jegyző